*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 8ης Οκτωβρίου 1990

για την προσωρινή εφαρμογή των εγκεκριμένων πρακτικών που τροποποιούν τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Σρι Λάνκα για το εμπόριο των υφαντουργικών προϊόντων

(90/503/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Σρι Λάνκα για το εμπόριο των υφαντουργικών προϊόντων, που μονογραφήθηκε στις 31 Μαΐου 1986, η συμφωνία εφαρμόζεται προσωρινά, όσον αφορά την Κοινότητα από την 1η Ιανουαρίου 1987, σύμφωνα με την απόφαση 87/459/ΕΟΚ (1)·

ότι στην εν λόγω συμφωνία προβλέπεται η δυνατότητα επανεξετάσεως και ποσοτικών προσαρμογών των ποσοστώσεων για ορισμένες κατηγορίες, προκειμένου να ληφθεί υπόψη η εισαγωγή του εναρμονισμένου συστήματος·

ότι, μετά από διαβουλεύσεις μεταξύ της Ευρωπαϊκής Οικονομικής Κοινότητας και της Σρι Λάνκα, συμφωνήθηκε ένα εγκεκριμένο πρακτικό που τροποποιεί τις ποσοστώσεις για τα προϊόντα των κατηγοριών 6, 7, 8 και 21 που προβλέπονται στη συμφωνία που μονογραφήθηκε στις 6 Μαρτίου 1990·

ότι, εν αναμονή της ολοκλήρωσης των απαραίτητων διαδικασιών για τη σύναψη της συμωνίας και των άλλων εγκεκριμένων πρακτικών, τα εγκεκριμένα πρακτικά ενδείκνυται να εφαρμοσθούν προσωρινά, από την 1η Ιανουαρίου 1990, με την επιφύλαξη της αμοιβαίας προσωρινής εφαρμογής από μέρους της Σοσιαλιστικής Δημοκρατίας της Σρι Λάνκα,

ΑΠΟΦΑΣΙΖΕΙ:

Άρθρο 1

Έως ότου ολοκληρωθούν οι αναγκαίες διαδικασίες γαι τη σύναψη της συμφωνίας της 6ης Μαρτίου 1990, τα εγκεκριμένα πρακτικά που τροποποιούν τη συμφωνία για το εμπόριο υφαντουργικών προϊόντων μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Σρι Λάνκα εφαρμόζονται προσωρινά στην Κοινότητα από την 1η Ιανουαρίου 1990, με την επιφύλαξη της προσωρινής εφαρμογής από μέρους της Σοσιαλιστικής Δημοκρατίας της Σρι Λάνκα.

Το κείμενο των εγκεκριμένων πρακτικών επισυνάπτεται στην παρούσα απόφαση.

Άρθρο 2

Η Επιτροπή καλείται να εξασφαλίσει τη σύμφωνη γνώμη της κυβέρνησης της Σοσιαλιστικής Δημοκρατίας της Σρι Λάνκα σχετικά με την προσωρινή εφαρμογή των πρακτικών που αναφέρονται στην παράγραφο 1 και να ενημερώσει σχετικά τα Συμβούλιο.

Λουξεμβούργο, 8 Οκτωβρίου 1990.

Για το Συμβούλιο

Ο Πρόεδρος

E. RUBBI

(1) ΕΕ αριθ. L 255 της 5. 9. 1987, σ. 85.

ΕΓΚΕΚΡΙΜΕΝΟ ΠΡΑΚΤΙΚΟ

1. Οι αντιπροσωπείες της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Σρι Λάνκα συναντήθηκαν στο Κολόμπο στις 5 και 6 Μαρτίου 1990 για να προβούν σε διαβουλεύσεις σύμφωνα με το άρθρο 16 της συμφωνίας για το εμπόριο υφαντουργικών προϊόντων μεταξύ της Σρι Λάνκα και της Ευρωπαϊκής Οικονομικής Κοινότητας, που μονογραφήθηκαν στις 31 Μαΐου 1986. Πραγματοποιήθηκαν διαβουλεύσεις, μετά από αίτηση της Σρι Λάνκα, για την προσαρμογή του επιπέδου των ποσοτικών περιορισμών για ορισμένα προϊόντα που καλύπτονται από τη συμφωνία, συνεπεία της εισαγωγής της συνδυασμένης ονοματολογίας βάσει του εναρμονισμένου συστήματος, με ισχύ από την 1η Ιανουαρίου 1988.

2. Ως αποτέλεσμα αυτών των διαβουλεύσεων, τα δύο μέρη συμφώνησαν να προσαρμόσουν το επίπεδο των ποσοτικών περιορισμών για τις κατηγορίες 6, 7, 8 και 21 που αναφέρονται στο παράρτημα ΙΙ της συμφωνίας ως εξής:

(σε χιλιάδες τεμάχια)

1.2,3 // // // Κατηγορία // Έτος

1.2.3 // // 1990 // 1991 // // // // 6 // 4 115 // 4 385 // 7 // 6 736 // 7 146 // 8 // 5 290 // 5 657 // 21 // 4 230 // 4 548 // // //

3. Με αυτές τις προσαρμογές ικανοποιούνται όλα τα αιτήματα της Σρι Λάνκα για αντιστάθμιση στο πλαίσιο της διμερούς συμφωνίας, συνεπεία της εισαγωγής της συνδυασμένης ονοματολογίας με βάση το εναρμονισμένο σύστημα.

Κολόμπο, 6 Μαρτίου 1990.

1.2 // H. WICKRAMASINGHE Για

τη Σοσιαλιστική Δημοκρατία

της Σρι Λάνκα

// K. P. SCHMALLENBACH Για

την Ευρωπαϊκή Οικονομική

Κοινότητα